อยากสอบถามเรื่อง ติดเชื้อ hiv ระยะเฉียบพลันอาการส่วนมากจะเป็นอะไรบ้างครับ เเล้วถ้ามีอาการเเล้วตรวจเเล้วจะพบโรคเเน่นอนเลยไหมครับผมเสี่ยงมาเดือนกว่าๆตอนนี้มีอาการเป็นเหมือนหวัดไอเเห้งๆกับมีน้ำมูก ไอจะเป็นช่วงเช้าๆ ไม่มีไข้ถ้าผมรอไปตรวจหลัง 3 เดือนนี่โอเคไหมครับ คือกังวลมากๆเลย
สวัสดีค่ะ การติดเชื้อ HIV ในระยะเฉียบพลันนั้นมักไม่ค่อยมีอาการ หรือมีอาการน้อย เช่น ไข้ต่ำๆ ปวดเมื่อยกล้ามเนื้อ ปวดหัว อ่อนเพลีย เจ็บคอ ต่อมน้ำเหลืองโต มีผื่นนูนแดงที่ผิวหนัง อุจจาระเหลว โดยจะเกิดภายใน 2-4 สัปดาห์หลังรับเชื้อ อาการจะเป็นอยู่ไม่นานแล้วหายไปได้เอง หลังจากนั้นจะเข้าสู่ระยะติดเชื้อเรื้อรังที่จะไม่มีอาการใดๆส่วนการตรวจเลือดหาการติดเชื้อ HIV นั้น การมีหรือไม่มีอาการ ไม่ได้มีผลต่อการตรวจเลือดหาการติดเชื้อแต่อย่างใดค่ะ แต่ขึ้นอยู่กับระยะเวลาหลังจากไปมีความเสี่ยงมา โดยหากตรวจที่ 1 เดือนหลังไปมีความเสี่ยงมา ผลที่ได้ก็จะถือว่าเชื่อถือได้แล้วค่ะ ไม่ต้องรอ 3 เดือนสำหรับอาการไอและมีน้ำมูกที่เป็นอยู่ ไม่ใช่ลักษณะของโรคติดเชื้อ HIV แต่น่าจะเกิดจากการเป็นไข้หวัด หรือภูมิแพ้ได้ แนะนำควรดูแลตามอาการ เช่น การดื่มน้ำเปล่ามากๆ หลีกเลี่ยงน้ำเย็น ไม่โดนลมเย็น รักษาร่างกายให้อบอุ่น นอนพักผ่อนให้มากๆ งดการดื่มแอลกอฮอล์และสูบบุหรี่ เป็นต้น